Valerians Indulēns

Valerians Indulēns (, Maskava -  Rīga) bija Latvijas šahists.

 Biogrāfija 
Valerians Indulēns bija viens no daudzsološākajiem Latvijas jaunajiem šahistiem 1930. gadu beigās un 1940. gadu sākumā.Nekrologs laikrakstā "Tēvija", 17.08.1943 Bijis kombinacionāla stila šahists. Lielākais panākums - dalīta 3.-4. vieta 1941. gada Latvijas šaha čempionātā ar Vladimiru Petrovu. Turnīra gaitā Indulēns cietis tikai vienu zaudējumu (pret Kārli Ozolu), bet uzvarējis nākamo čempionu Aleksandru Koblencu. Viens no sava laika labākajiem šaha ātrspēles speciālistiem Latvijā. 1939. gadā bijis otrais (aiz Friča Apšenieka) Rīgas šaha biedrības meistarības izcīņā ātrspēlē."Valsts ātrspēles meistarība", žurnāls "Šaha Māksla", 15.01.1939 1941. gada decembrī uzvarējis Rīgas šaha ātrspēles čempionātā."Indulēns ātrākais Rīgas šachists", laikraksts "Tēvija", 22.12.1941

Bijis Latvijas Universitātes arhitektūras fakultātes students. Pāragri miris pēc ilgstošas slimības. Apglabāts Rīgas Meža kapos.Bēru sludinājums laikrakstā "Tēvija", 17.08.1943

 Nozīmīgākie rezultāti 
 1940. gads - dalīta 10.-11. vieta ar Zigfrīdu Solmani Latvijas izlases kandidātu turnīrā Rīgā.National tournament - Riga 07.10-30.12.1940
 1941. gads - 3.-4. vieta Latvijas šaha čempionātā.
 1941. gads - 1. vieta pie 5. galdiņa Baltijas republiku komandu šaha turnīrā Kauņā.Team Match-tournament - Kaunas 20-22.04.1941

  Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Kategorija:1915. gadā dzimušie
Kategorija:1943. gadā mirušie
Kategorija:Maskavā dzimušie
Kategorija:Latvijas šahisti
Kategorija:Rīgas Meža kapos apbedītie